Foto: MO RF Military Watch jurnali Rossiyada ishlab chiqarilgan Su-34’ni dunyodagi eng yaxshi zarba beruvchi qiruvchi, deb atadi. Ekspertlar fikricha, Su-34’ga Xitoyning J-16 va Amerikaning F-15’i raqobat tug‘dira oladi. Ta’kidlanishicha, Suriyada joylashtirilgan Su-34 butun Yaqin Sharq hududi bo‘ylab obektlarni nishonga olishi mumkin. Shu bilan birga, ekspertlar so‘ziga ko‘ra, Su-34 imkoniyatlari uning qiruvchilar hamrohligidan bo‘lgan qaramligini pasaytiradi. Xususan, bu qiruvchi uchirish masofasi 130 kilometrga qadar oshirilgan R-27 «havo-havo» raketalarining so‘nggi modifikatsiyasi bilan jihozlangani hisobidan yuz beradi.